4.10.2022
DA
Den Europæiske Unions Tidende
C 381/7
Anmeldelse af en planlagt fusion (Sag M.10873 — SANLAM / ALLIANZ / SANLAM ALLIANZ AFRICA JV) Behandles eventuelt efter den forenklede procedure (EØS-relevant tekst)
(2022/C 381/06)
1.
Den 27. september 2022 modtog Kommissionen i overensstemmelse med artikel 4 i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — Sanlam Limited (»Sanlam«, Sydafrika) — Allianz SE (»Allianz«, Tyskland) — Sanlam Allianz Africa Proprietary Limited (»Sanlam Allianz Africa«, Sydafrika), et nystiftet joint venture.
Sanlam og Allianz erhverver fælles kontrol, jf. fusionsforordningens artikel 3, stk.
1, litra b), og artikel 3, stk.
4, over Sanlam Allianz Africa.
Den planlagte fusion gennemføres gennem opkøb af aktier i et nystiftet joint venture.
2.
De deltagende virksomheder er aktive på følgende områder:
— Sanlam: en international koncern inden for finansielle tjenesteydelser, der omfatter flere forsikringsselskaber, udbydere af finansielle tjenesteydelser og andre finansielle institutioner — Allianz: en global integreret koncern inden for finansielle tjenesteydelser, der beskæftiger sig med livs- og skadesforsikring og kapitalforvaltning.
3.
Sanlam Allianz Africa vil fungere som et panafrikansk joint venture mellem Sanlam og Allianz inden for livsforsikring og almindelig forsikring.
Sanlam vil bidrage med enheder, hvorigennem virksomheden udøver sine forsikrings- og kapitalforvaltningsaktiviteter i Angola, Benin, Botswana, Burkina Faso, Cameroun, Congo, Gabon, Ghana, Guinea, Elfenbenskysten, Kenya, Madagaskar, Malawi, Mali, Mauritius, Marokko, Mozambique, Namibia, Niger, Nigeria, Rwanda, Senegal, Sydafrika, Tanzania, Togo, Uganda og Zambia.
Allianz vil bidrage med enheder, hvorigennem virksomheden udøver forsikringsvirksomhed i Burundi, Cameroun, Egypten, Ghana, Elfenbenskysten, Kenya, Madagaskar, Mauritius, Marokko, Nigeria, Senegal, Tanzania og Uganda.
4.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
Det bemærkes, at denne sag eventuelt vil blive behandlet efter den forenklede procedure i overensstemmelse med Kommissionens meddelelse om en forenklet procedure for behandling af bestemte fusioner efter Rådets forordning (EF) nr.
139/2004 (2).
5.
Kommissionen opfordrer alle interesserede tredjeparter til at fremsætte eventuelle bemærkninger til den planlagte fusion.
Alle bemærkninger skal være Kommissionen i hænde senest 10 dage efter offentliggørelsen af denne meddelelse.
Angiv altid referencen: M.10873 — SANLAM / ALLIANZ / SANLAM ALLIANZ AFRICA JV (1) EUT L 24 af 29.1.2004, s. 1 (»fusionsforordningen«).
(2) EUT C 366 af 14.12.2013, s.
5.